《按水旱之灾将毕呈叔康太守》
宋代·韦骧

使符星火急，骑马遍郊原。水旱生灵瘁，朝廷惠泽存。

纵横来履亩，高下必分村。诉牒秋云积，批毫墨电奔。

岂无忧岁计，何敢隘君恩。不许胥徒欬，宁从仆驭繁。

恐惊民室困，愁蹴路尘翻。县令非能此，邦侯预戒言。

流离乌忍去，恺悌莫轻论。辄代疲氓手，为诗谢戟门。

作者简介：公元一〇三三年至一一一〇五年，字子骏，钱塘人。生于宋仁宗明道二年，卒于徽宗崇宁四年，年七十三岁。工诗文。皇祐五年（公元一0五三年）进士，除知袁州萍乡系。历福建转连判官，主客郎中。出为变路提刑。建中靖国初，（公元一一〇一年）除知明州丐宫祠，以左朝议大夫提举洞霄宫，卒。骧著有文集十八卷，赋二十卷，均《宋史艺文志》并传于世。